Հազարաշեն (ճարտարապետություն)

Հազարաշեն կամ սողոմաքաշ, ժողովրդական տան գերանակապ (հազվադեպ՝ քարե սալերից), բրգաձև երդիկավոր ծածկի կառուցվածք։ Հազարաշենի կառուցվածքային սկզբունքը հայկական ճարտարապետության մեջ կիրառվել է գլխատներում, աշխարհիկ և պաշտամունքային բազմապիսի կառույցներում։ Հայաստանի տարբեր ազգագրական շրջաններում հազարաշենի բազմաթիվ տարբերակներ են եղել, որոնք ըստ գերանների կամ չորսուների դասավորության ստորաբաժանվում են զուգահեռ կամ անկյունադիր տիպերի։ Հազարաշենի կառուցվածքը հնարավորություն է տվել կարճ գերաններով կամ չորսուներով համեմատաբար մեծ թռիչքներ ծածկել։ Հազարաշենը դրվել է սյուների (մինչև 12) կամ ուղղակի որմերի (նաև առորմիների) վրա։

 Տես նաև 
 Ավեդի Ավեդրան

 Գրականություն 
 Վարդանյան Ս. Վ., Հայկական ժողովրդական բնակելի տների ճարտարապետությունը, Երևան, 1959։ 
 Պապուխյան Ն., Սյունիքի ժողովրդական ճարտարապետությունը, Երևան, 1972։

Կատեգորիա:Հայաստանի ոչ նյութական մշակութային ժառանգություն
Կատեգորիա:Շինարարական տարրեր և կառուցվածքներ